Protokoll fra møte nr. 3/2017 i TIK-styret 
Møtet ble satt 18. september 2017, kl. 14:00 og hevet kl. 15.30.
Møtet fant sted i møterom 551, Eilert Sundts hus 

Til stede:
Ingjerd Hoëm (styreleder)
Eksterne representanter: Antje Klitkou, Indra Øverland (vara for Jon Vatnaland) 
Rep. for faste vitenskapelige ansatte ved TIK: Magnus Gulbrandsen
Rep. for midlertidig vitenskapelig ansatte ved TIK: Henrik Schwabe (vara fra Marie Byskov Lindberg)
Rep. for administrativt ansatte ved TIK: Lene Angelskår
Studentrepresentant: Katherine Tracy Coughlin og Jørgen Tresse
Fra administrasjonen: Fulvio Castellacci (til B-SAK 1), Fredrik Olsbu (til O-SAK 3), Taran M. Thune (under O-SAK 3) og Frode Løvik (sekretær)

Meldt forfall:
Jon Vatnaland
Nils Damm Christophersen
Marie Byskov Lindberg

V-SAK 1 Godkjenning av dagsorden
Saksnr. 16/2017 
Det var ingen merknader til innkalling og dagsorden. 
Innkalling og dagsorden godkjennes
 
V-SAK 2 Godkjenning av protokoll fra møte 2/2017
Saksnr. 17/2017
Det var ingen merknader til protokollen. 
Protokoll fra møte 2/2017, 13.6.2017, godkjennes. 

Orienteringssaker
O-SAK 1 Hva skjer på TIK?
Saksnr. 18/2017 
Administrativ leder orienterte om et nytt forskningsprosjekt, framdriften i senterets doktorgradsprogram, nye medarbeidere, rekrutteringer, seminarvirksomhet og publikasjoner siden forrige styremøte. Senterleder orienterte om stabsseminar for TIKs medarbeidere som planlegges 22.11 og distribuerte et foreløpig programforslag til seminaret. 
 
O-SAK 2 Regnskapsrapport 2. tertial 2017
Saksnr. 19/2017 
Administrativ leder kommenterte det utsendte saksdokumentet. TIK styrer mot et overskudd som blir en del større enn det som ble vedtatt i budsjettet for 2017. Dette skyldes i hovedsak økt ekstern overhead fra eksternfinansierte prosjekter. Universitetets sentraladministrasjon vil fra 2019 redusere uttelling for midler fra EU i fordelingen av basis til fakultetene. Dette får betydning for TIKs langtidsbudsjett og vil bli nærmere kommentert i neste styremøtet. Styret kom med spørsmål til videre planer for gjennomgang og endring av fakultetets fordelingsmodell. Det ble også oppfordret til å lage en oversikt over uløste oppgaver det trengs ressurser til. Administrasjonen ble utfordret til å hente inn kompetanse til tidsavgrensede oppdrag for å løse slike oppgaver.

 O-SAK 3 Prosjektpresentasjon «Supplier Industry and Value Creation» (SIVAC)
Saksnr. 20/2017
Prosjektleder Taran M. Thune orienterte om prosjektet som er finansiert av «Petrosam 2» i Norges forskningsråd. Prosjektet er et samarbeidsprosjekt med aktører i inn- og utland og omfatter flere doktorgradsstipend. SIVAC er i godt gjenge og er i ferd med å innfri flere av de fastsatte målene for prosjektet. Styret kom med spørsmål og innspill til flere sider ved prosjektet, blant annet aktualiteten av forskningsresultatene, hvilken “impact” prosjektet har fått, publisering, formidling og muligheten til å delta i større arrangement som “Oslo Innovation Week”.
 
Beslutningssak
B-SAK 1 Senterlederstillingen ved TIK
Saksnr. 21/2017 
Senterleder var ikke tilstede under behandlingen av denne saken. Styreleder orienterte om sakens bakgrunn og det arbeidet hun hadde gjort siden forrige styremøte. Det nåværende åremålet til Fulvio Castellacci går ut i oktober 2018. Styret kom med kommentarer og innspill til styreleders redegjørelse. Saken skal endelig avgjøres av styret ved SV-fakultetet, og TIK-styret stilte seg enstemmig bak en innstilling om å forlenge senterleders åremål med en ny periode på fire år.
Styret ved TIK senter for teknologi, innovasjon og kultur innstiller for å forlenge Fulvio Castellaccis åremål som senterleder ved TIK med en ny periode på fire år fra høsten 2018.
